Diari Oficial de la Generalitat Valenciana


Sumari del DOGV 9195, del 15-10-2021 (2021/10321)

DECRET 165/2021, de 8 d'octubre, del Consell, de determinació del calendari laboral en l'àmbit de la Comunitat Valenciana per a 2022.
-------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10874


Data del document
:   08-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Descriptors 

:   * Conselleria d'Economia Sostenible, Sectors Productius, Comerç i Treball
    * vacances retribuïdes
    * dia festiu
    * jornada de treball
    * legislació

DECRET 165/2021, de 8 d'octubre, del Consell, de determinació del calendari laboral en l'àmbit de la Comunitat Valenciana per a 2022. [2021/10514]  
L'article 37.2 del text refós de la Llei de l'Estatut dels Treballadors, aprovat mitjançant el Reial decret legislatiu 2/2.015, de 23 d'octubre, i l'article 45 del Reial decret 2001/1983, de 28 de juliol, sobre jornades especials de treball, estableixen que les festes laborals, que tindran caràcter retribuït i no recuperable, no podran excedir de 14 a l'any, de les quals dues seran locals.  
De conformitat amb els esmentats preceptes, per a la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, s'atorga a les comunitats autònomes la facultat de substituir les festes assenyalades en l'apartat d del punt un del mencionat article 45, per unes altres que per tradició els siguen pròpies. Així mateix, les comunitats autònomes podran també substituir el descans del dilluns de les festes nacionals que coincidisquen amb diumenge per la incorporació a la relació de festes de la comunitat autònoma d'unes altres que els siguen tradicionals i podran fer ús, també, de la facultat de trasllat a dilluns immediatament posterior el descans laboral corresponent a les festes que coincidisquen amb diumenge.  
En virtut del que s'estableix en les disposicions invocades, per a la determinació de les festes laborals de l'any 2022, el Consell ha pres com a criteri bàsic el respecte a les festes que major tradició tenen en el conjunt de la Comunitat Valenciana, i ha afavorit, així mateix, que el gaudi d'aquestes festes no supose un perjudici per a l'activitat econòmica sinó, al contrari, beneficie la competitivitat del conjunt de les empreses valencianes i repercutisca de manera positiva en l'ocupació.  
  
S'opta pel dia 19 de març (Sant Josep) com a festiu, en lloc del 25 de juliol (Santiago Apòstol). S'estableixen com a festa tradicional de la Comunitat Valenciana el dia 18 d'abril (Dilluns de Pasqua). Així mateix, s'estableix com a dia festiu el 24 de juny (Sant Joan), d'acord amb la Resolució de les Corts número 142/IX, referida a la declaració com a festivitat autonòmica de les Fogueres de Sant Joan, aprovada per la Comissió de Coordinació, Organització i Règim de les Institucions de la Generalitat el 22 de febrer de 2016. Se substitueix el descans del dilluns 2 de maig, corresponent al diumenge 1 de maig, pel dia 18 d'abril, Dilluns de Pasqua; de la mateixa manera que el descans del dilluns 26 de desembre, corresponent al diumenge 25 de desembre, pel dia 24 de juny.  
Es fa possible, amb la proposta formulada, el gaudi de les dotze festes laborals en l'àmbit de la Comunitat Valenciana. Aquest calendari es completarà per les corporacions locals, a les quals correspon determinar fins a dues festes de caràcter local.  
El calendari laboral que es recull en aquest decret ha sigut sotmés a l'informe previ del Consell Tripartit per al Desenvolupament de les Relacions Laborals i la Negociació Col·lectiva de la Comunitat Valenciana.  
En conseqüència, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Economia Sostenible, Sectors Productius, Comerç i Treball, amb la deliberació prèvia del Consell, en la reunió de 8 d'octubre-de 2021,  
  
DECRETE  
  
Article únic  
Es declaren, dins de l'àmbit territorial de la Comunitat Valenciana, per a l'any 2022, dies inhàbils, a efectes laborals retribuïts i no recuperables, les dates que s'esmenten a continuació:  
  
1 de gener, Any Nou  
6 de gener, Epifania del Senyor  
19 de març, Sant Josep  
14 d'abril, Dijous Sant  
15 d'abril, Divendres Sant  
18 d'abril, Dilluns de Pasqua  
24 de juny, Sant Joan  
15 d'agost, Assumpció de la Mare de Déu  
12 d'octubre, Festa Nacional d'Espanya  
1 de novembre, Festa de Tots els Sants  
6 de desembre, dia de la Constitució  
8 de desembre, dia de la Immaculada Concepció  
  
  
DISPOSICIÓ FINAL  
  
Única  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 8 d'octubre de 2021  
  
El president de la Generalitat,  
XIMO PUIG I FERRER  
  
El conseller d'Economia Sostenible,  
Sectors Productius, Comerç i Treball,  
RAFAEL CLIMENT GONZÁLEZ